DISCIPLINSKI PRAVILNIK

E-ŠPORTNE ZVEZE SLOVENIJE

# ČLEN

## Zgradba in delovanje disciplinske komisije

* 1. Član disciplinske komisije (v nadaljevanju DK) ne more istočasno delovati v nadzornem odboru ali upra- vnem odboru E-športne zveze Slovenije (v nadaljevanju EŠZS) ali nastopati na tekmovanjih pod okriljem EŠZS.
	2. Disciplinska komisija med obravnavanjem prekrška deluje vedno v sestavi treh članov senata, ki jih

določi predsednik disciplinske komisije in treh namestnikov.

* 1. Med obravnavanjem prekrška mora biti prisoten celoten senat, določen s strani predsednika DK.
	2. Ob sprejemu končne odločitve v obravnavi prekrška se mora več kot polovica senata z odločitvijo strinjati.
	3. DK se iz prijavljenih kandidatov na novo voli vsaka 4 leta na zboru članov, z možnostjo ponovne izvolitve prejšnjih članov.
	4. Vsak izmed članov DK ima pravico do predčasnega odstopa od DK. Odstopno izjavo član pošlje na e-poštni naslov DK. V primeru, da ima DK po odstopu premalo članov, se na zboru članov izvoli nov član DK, ki deluje do konca mandata člana, ki je izstopil.
	5. DK ima sestanek najmanj enkrat na leto.
	6. Člani DK med seboj izvolijo predsednika komisije.
	7. V DK morajo biti najmanj trije člani in največ šest članov, največ dva iz vsakega društva včlanjenega v

EŠZS.

* 1. DK mora v 7 delovnih dneh razrešiti prijavljen ali opažen prekršek.
	2. Član DK ne sme sodelovati pri obravnavi prekrška, v katerega je vpleteno njegovo društvo, klub ali organizacija, razen, če bi s tem izgubili zmožnost delovanja disciplinske komisije (premalo članov).
	3. DK deluje po statutu, ki si ga je določila sama ali po statutih organizacij, katerih članica je EŠZS.
	4. Statut postane veljaven, ko je podpisan s strani predsednika DK in potrjen na zboru članov.
	5. Statut DK se lahko spreminja na zboru članov ali na sejah DK.
	6. DK določa sankcije članom zveze, fizičnim osebam in pravnim osebam zoper katere je bila prejeta veljavna uradna pritožba.
	7. V primeru pritožbe nad članom DK, pritožbo pregleda nadomestna disciplinska komisija.
	8. Odstopne izjave članov DK in uradne pritožbe se prejema na e-poštni naslov: disciplinska@eszs.si.

# ČLEN

## Disciplinski prekršek in obravnava prekrška

* 1. Za disciplinski prekršek članov EŠZS ter udeležencev dogodkov pod okriljem EŠZS se šteje neupoštevanje statuta EŠZS, sklepov organov ali drugih aktov, neizvajanje sprejetih zadolžitev ter vsako drugo ravnanje, ki utegne prizadeti cilje in ugled EŠZS.
	2. O prekrških na prvi stopnji odloča disciplinska komisija.
	3. Drugostopenjski organ v obravnavanju disciplinskega prekrška je zbor članov.
	4. Obravnava disciplinskega prekrška se sproži na pobudo DK, sodnika oz. administratorja turnirja ali kat- erekoli osebe z dokazi, da je fizična ali pravna oseba kršila pravila, ki so zapisana v statutu EŠZS, disciplinskem pravilniku, pravilniku turnirja ali kateremkoli drugem aktu EŠZS.
	5. Član DK med obravnavanjem prekrška ne sme biti pod vplivom alkohola ali katerih koli drugih ilegalnih substanc. V primeru pritožbe zaradi suma alkoholiziranosti oz. zlorabe ilegalnih substanc, lahko nadzorni odbor članom DK, ki so sodelovali pri odločitvi, dodeli testiranje alkoholiziranosti in ilegalnih substanc;
		+ v primeru, da je katerikoli od članov komisije, sodelujočih pri obravnavi prekrška pozitiven na kateremkoli testu, se člana izključi iz DK, o nadaljnjih sankcijah izključenega odločajo preostali člani DK, skupaj s člani nadzornega odbora,
		+ v primeru, da ni noben od sodelujočih članov komisije pozitiven na dodeljenih testih, oseba, ki je vložila pritožbo, stroške nastale zaradi le-tega, plača sama.
	6. Obravnavanje prekrška med tekmovanjem:
		+ sodniki ali administratorji turnirja imajo pravico pritožbo oz. spor posredovati DK, ki situacijo razreši,
		+ v primeru, da sodniki ali administratorji spora niso zmožni razrešiti, situacijo prevzame DK,
		+ pritožb nad pravili DK ne obravnava.
	7. Obravnavanje prekrška po tekmovanju:
		+ DK razrešuje uradne pritožbe vezane na turnir, vložene v roku 48 ur po koncu turnirja.

 2.8 DK med obravnavo prekrška upošteva okoliščine v katerih se je prekršek zgodil (v javnosti ali zasebno, namerno ali nenamerno ipd.).

# ČLEN

## Sankcije

* 1. DK lahko kršitelju izreče naslednje sankcije: opomin, opomin pred izključitvijo in izključitev.

Če je bila kršitev izvršena med potekom Slovenskega državnega prvenstva v E-športih (v nadaljevanju SDP) so sankcije lahko tudi: diskvalifikacija, prepoved nastopa igralcu ali ekipi na naslednjih SDP, trajanje katere določijo člani DK.

* 1. Sankcionirana fizična ali pravna oseba ima 72 ur časa, da se na odločitev DK pritoži. O zadevi dokončno odloča zbor članov.
	2. V primeru, da član EŠZS ali udeleženec dogodka pod okriljem EŠZS namerno povzroči finančno škodo,

za povzročeno škodo plača sam.

3.4 DK lahko osebo, ki kaže znake zasvojenosti od interneta ali videoiger, napoti k partnerjem EŠZS, društvu Logout.

Spodaj podpisani

Ben Klemenc, predsednik disciplinske komisije:

